Reyna Saleha ng Brunei

Si **Pengiran Anak Saleha (**ipinanganak noong Oktubre 7, 1946). Siya ay Reyna ng Brunei at asawa ni Sultan Hassanal Bolkiah. Siya ay anak ni Pengiran Anak Mohammad Alam at Pengiran Anak Besar. Matapos makoronahan ang kaniyang asawa bilang Sultan at Yang Di-Pertuan ng Brunei, hinalinhan niya ang kaniyang biyenang babae, si Pengiran Anak Damit, bilang Raja Isteri (Asawang reyna). Siya ang ina ni Prinsipe Al-Muhtadee Billah.

## Buhay 
Si Saleha ay ipinanganak sa Kampong Sumbiling, Jalan Istana Darussalam isang lungsod sa Brunei na ngayon ay kilala bilang Bandar Seri Begawan, Brunei Darussalam noong ika-7 ng Oktubre taong 1946. Ang kaniyang pangalan, na Saleha, ay nangangahulugang "banal" o "mabait" sa Arabic.

Si Saleha ay nagkaroon ng kaniyang maagang edukasyon sa pamamagitan ng pribadong pagtuturo sa *surau* (isang malaking bulwagan ng pagdarasal) ng Istana Darul Hana. Dumalo rin siya sa mga klase ukol sa relihiyon. Ipinagpatuloy niya ang kaniyang edukasyon sa sekondarya sa Sekolah Tinggi Perempuan Raja Isteri (STPRI) sa Bandar Seri Begawan hanggang 1965.

Nag-aral din si Saleha sa Cygnets House, isang paaralan para sa mga kabataang babae na magsisipag-tapos sa Timog Kensington, kasama ang kanyang hipag na si Prinsesa Masna Bolkiah, habang ang kaniyang asawang si Sultan at ang kanyang kapatid ay nasa Sandhurst.

## Pag-aasawa at buhay pamilya 
Noong 29 Hulyo 1965, pinakasalan ni Saleha ang kaniyang unang pinsan sa ama, si Pengiran Muda Mahkota (Kinoronahang Prinsipe) na si Hassanal Bolkiah, at kalaunan ay naging ika-29 na Sultan ng Brunei, sa Istana Darul Hana.  Ang ina ng sultan na si Raja Isteri (Asawang Reyna) Pengiran Anak Damit at ang ama ni Saleha na si Pengiran Anak Mohammad Alam ay magkapatid. 

Si Saleha ay may dalawang anak na lalaki at apat na anak na babae. Siya ay may labing-walong apo (lima mula sa kanyang anak na si Prinsesa Rashidah, apat mula sa kaniyang anak na si Prinsipe Al-Muhtadee Billah, dalawa mula sa kanyang anak na babae na si Prinsesa Majeedah, apat mula sa kanyang anak na babae na si Prinsesa Hafizah at tatlo mula sa kanyang anak na si Prinsipe Abdul Malik).

## Mga kontribusyon sa lipunan 
Si Saleha ay ang Patron ng iba't ibang organisasyon kabilang ang Samahan ng Kababaihan (Women's Institute), Samahang Pertiwi o Samahan ng Inang Bayan (Pertiwi Association), PEKERTI, ang Samahan ng mga Batang Gabay ng Brunei (Girl Guides Association of Brunei Darussalam), ang Samahan para sa Kapakanan ng mga Asawa ng Matataas na Opisyal ng Pamahalaang Brunei (Brunei Government Senior Officers Wives Welfare Association o BISTARI), Konseho ng Kababaihan ng Brunei Darrusalam (Women's Council of Brunei Darussalam), Samahan ng mga Babaeng Nagtapos sa Kolehiyo (The Women Graduates ' Association), at ang Samahan ng mga Kababaihan ng Brunei Shell.

## Mga libangan at interes 
Bilang mahilig sa kalikasan, si Saleha ay mayroong hardin ng mga prutas, palaisdaan at aviaryo. Kabilang sa kanyang mga libangan ang pagbabasa, paglalaro ng badminton at pati na rin ang mga tradisyonal na larong Bruneian tulad ng Congkak at Pasang.

## Karangalan 
Siya ay ginawaran ng:

* 50x50px Royal Family Order of the Crown of Brunei (DKMB)
* 50x50px Family Order of Laila Utama First Class (DK)
* 50x50px Medalya ng Sultan Hassanal Bolkiah (PHBS; 1 Agosto 1968)
* 50x50px Sultan ng Brunei Silver Jubilee Medal (5 Oktubre 1992)
* 50x50px Sultan ng Brunei Golden Jubilee Medal (5 Oktubre 2017)

### Dayuhang Parangal 
* : 1st Class of the Star of Mahaputera
* : Grand Cordon of the Supreme Order of the Renaissance
* : Honorary Recipient of the Order of the Crown of the Realm
** : Recipient of the Royal Family Order of Kelantan
* : Knight Grand Cross of the Order of the Netherlands Lion
* : Member of the Grand Order of Mugunghwa
* :
** Member of the Royal Order of the Seraphim
** Member Grand Cross Royal Order of the Polar Star
* : Dame Grand Cross (First Class) of the Order of Chula Chom Klao
* : Member 1st Class of the Order of Princess Olga

## Mga anak 
## Mga sanggunian
Kategorya:Nabubuhay na mga tao
Kategorya:Ipinanganak noong 1946